मामला सदर तहसील अंतर्गत ग्राम हर्रा के आराजी नम्बर 1512, 1513 , 1392 , 1293 , 1529 ख , 1934 क व 1532 के तेतरी केवट , रामनाथ , जगमोहन केवट व रामभरोस केवट पुत्रगण रामवृक्ष केवट और हरिदास केवट पुत्र रामरती का काश्त की जमीन है। अपनी काश्त की जमीन पर दलहन फसल की पैदावार कर परिवार का भरण पोषण करते जो कि एकमात्र सहारा है। जिला प्रशासन द्वारा नगवां ब्लाक के बरहमोरी ग्राम पंचायत में बालू खनन पट्टा 5 वर्षो के लिए किया गया है जिसका रास्ता बीच नदी में जाने के लिए ठेकेदार ने बालू ट्रको के आवागमन के लिए हम सभी के काश्त की जमनी का प्रयोग किया जा रहा है। बालू ठेकेदार द्वारा काश्त की जमीन से बालू लदी ओवरलोड ट्रको के आवागमन कराने से जमीन का स्वरूप बिगड़ गया है और बच्चो व पशुओं के दुर्घटना का डर बराबर बना रहता है। पीड़ित केवट जाति के काश्तकारों का कहना है कि 11 मई तथा 29 मई को जिलाधिकारी से शिकायत किया गया था जबकि इसके पूर्व 28 मई को उपजिलाधिकारी से किया था।